Flammulina filiformis

Ang Flammulina filiformis, karaniwang tinatawag na kabuteng enoki, ay isang espesye ng nakakaing agariko (kabuteng may hasang) sa pamilyang Physalacriaceae. Malawak itong nililinang sa Silangang Asya at kilala sa papel nito sa lutuing Hapones at Tsino. Hanggang kamakailan, itinuturing ang espesye na kaparehong uri sa Europeong Flammulina velutipes, ngunit ipinakita ng pagsusuri ng DNA na magkaiba ang dalawa.

 Taksonomiya 
Orihinal na inilarawan ang Flammulina filiformis sa Tsina noong 2015 bilang isang baryedad ng F. velutipes, batay sa mga sekwensiya ng . Ipinakita ng karagdagang pananaliksik na molekular gamit ang kombinasyon ng iba't ibang sekwensiya na magkaiba ang F. filiformis at  F. velutipes at dapat silang kilalanin bilang magkahiwalay na espesye.

 Distribusyon at tirahan 
Matatagpuan ang halamang-singaw sa patay na kahoy ng Betula platyphylla, Broussonetia papyrifera (papel moras), Dipentodon sinicus, Neolitsea sp., Salix spp, at iba pang mga puno na may malalapad na dahon. Natural itong tumutubo sa Tsina, Korea, at Hapon.

Nutrisyon

Ang mga kabuteng enoki ay binubuo ng 88% tubig, 8% karbohidrata, 3% protina, at halos walang taba (tingnan sa talahanayan). Sa isang reperensiyang serbing ng 100-gramo, ang mga kabuteng enoki ay nagbibigay ng  ng enerhiya mula sa pagkain at itinuturing na mahusay na mapagkukunan (20% o higit pa ng Arawang Halaga) ng mga bitaminang B, tiyamina, niyasina, at asidong pantoteniko, habang nagbibigay din ng katamtamang dami ng riboplabina, polato, at posporo (tingnan sa talahanayan).

Paggamit
Ang F. filiformis ay nilinang sa Tsina mula pa noong 800 PK. Noong 2010, tinatayang nasa 1.57 milyong tonelada bawat taon ang komersyal na produksiyon sa Tsina, habang ang Hapon ay gumagawa ng karagdagang 140,000 tonelada taun-taon. Maaaring linangin ang halamang-singaw sa iba't ibang payak na lignoselulosikong substrato,  kabilang ang ipa ng kahoy, dayami ng trigo, at dayami ng palay.

Bilang pagkain
Malawakang kinakain ang kabute sa Silangang Asya. Ibinebenta ang nilinang na F. filiformis nang sariwa at nasa lata. Malutong ang kabute at maaaring itago sa palamigan nang halos isang linggo. Karaniwang itong sangkap sa mga sabaw, lalo na sa lutuing Silangang Asyano, ngunit maaari rin itong gamitin sa mga ensalada at iba pang putahe. 

Mga sanggunian